ΓΡΑΠΤΗ ΕΡΩΤΗΣΗ E-0892/00

υποβολή: Bart Staes (Verts/ALE) προς το Συμβούλιο

(23 Μαρτίου 2000)

Θέμα: Αξιολόγηση της κρίσης διοξίνης στο Βέλγιο

Η κρίση της διοξίνης που έπληξε το Βέλγιο κατέστησε για άλλη μια φορά σαφή τον ευάλωτο χαρακτήρα της τροφικής αλυσίδας και του σχετικού ελέγχου. Μια αξιολόγηση, όπως αυτή που πραγματοποίησε η αποκαλούμενη επιτροπή διοξίνης της Βουλής των Αντιπροσώπων, ενδέχεται να συμβάλει στην εξάλειψη ορισμένων προβλημάτων. Τόσο η Ευρωπαϊκή Ένωση όσο και τα 15 κράτη μέλη της έχουν να διαδραματίσουν σημαντικό ρόλο στο πλαίσιο αυτό.

Οι βουλευτές επισημαίνουν ότι η ευρωπαϊκή οδηγία σχετικά με τις ανεπιθύμητες ουσίες στις ζωοτροφές δεν αναφέρει ούτε τα πολυχλωροδιφαινύλια (PCB), ούτε τις διοξίνες. Κατά την άποψή τους θα έπρεπε να συνταχθεί εκ νέου κατάλογος των επιτρεπομένων στις ζωοτροφές πρώτωνλών, όπως αυτός που ίσχυε πριν από την οδηγία 96/25/ΕΚ(1) της 29ης Απριλίου 1996.

Πιστεύει το Συμβούλιο ότι θα πρέπει να συνταχθεί εκ νέου κατάλογος των επιτρεπομένων στις ζωοτροφές πρώτωνλών, όπως αυτός που ίσχυε πριν από την οδηγία 96/25/ΕΚ της 29ης Απριλίου 1996, σύμφωνα με τη σύσταση της επιτροπής διοξίνης;

Εάν όχι, για ποιό λόγο παρά τα μαθήματα που δίδαξε η βελγική κρίση της διοξίνης απορρίπτει άραγε το Συμβούλιο την εκπόνηση του εν λόγω καταλόγου;

(1) ΕΕ L 125 της 23.5.1996, σελ. 35.

Κοινή απάντηση στις γραπτές ερωτήσεις E-0886/00, Ε-0888/00, Ε-0890/00, Ε-0892/00 και Ε-0894/00

(29 Σεπτεμβρίου 2000)

Καίτοι η έκθεση στην οποία αναφέρεται ο Αξιότιμος Βουλευτής δεν απευθύνεται στο Συμβούλιο και δεν εξετάστηκε από αυτό, θα μπορούσαν να σχολιαστούν παραταύτα, σε γενικές γραμμές, ορισμένες από τις διαπιστώσεις τις οποίες έχει επιλέξει ο Αξιότιμος Βουλευτής.

Το πλήθος των προβλημάτων που ανέκυψαν κατά τα τελευταία έτη σε διάφορα στάδια της τροφικής αλυσίδας, μεταξύ των οποίων και η κρίση της διοξίνης στο Βέλγιο, καθιστούν πασίδηλη την ανάγκη αναθεώρησης αλλά και ενίσχυσης της κοινοτικής νομοθεσίας για την ασφάλεια των τροφίμων, ώστε να αποκατασταθεί η εμπιστοσύνη των καταναλωτών, και τούτο όχι μόνον στην ασφάλεια των τροφίμων, αλλά και στις αρμόδιες για την εν λόγω ασφάλεια Αρχές.

Στο Λευκό Βιβλίο για την ασφάλεια των τροφίμων, πουπεβλήθη τον Ιανουάριο από την Επιτροπή, σκιαγραφούνται και παρέχονται μέτρα μελλοντικής αποτροπής αυτών των κρίσεων. Μέσω του Παραρτήματός τουποβάλλεται σχέδιο δράσης 84 συγκεκριμένων μέτρων (κατά το πλείστον νομοθετικών προτάσεων) για τη βελτίωση και ενίσχυση του κανονιστικού πλαισίου περί του συνόλου της τροφικής αλυσίδας.

Το Συμβούλιο εκπονεί τη στιγμή αυτήν την αντίδρασή του σε σχέση με το Λευκό Βιβλίο, και αναμένει να συνεργαστεί ταχέως με το Ευρωπαϊκό Κοινοβούλιο σχετικά με τις ειδικές προτάσεις της Επιτροπής, προκειμένου να θεσπιστεί ένα πλήρες και συνεκτικό νομοθετικό πλαίσιο για την επίτευξη των συμπεφωνημένων στόχων.

Τα ζητήματα ασφαλείας των τροφίμων, τα οποία επισημαίνονται ιδιαιτέρως εντός των ερωτήσεων, συγκεκριμένα δε το κανονιστικό πλαίσιο όσον αφορά τη σύσταση των ζωοτροφών και τους ενδεχομένους φορείς μολύνσεως, οι κανονισμοίποχρεωτικής ειδοποίησης των κοινοτικών αρχών εν περιπτώσει μολύνσεως ζωοτροφών, καθώς και, τέλος, η χρήση εντοσθίων, θα μελετηθούν όλα ανεξαιρέτως στα πλαίσια των νομοθετικών προτάσεων της Επιτροπής.

Είναι απαραίτητο να μελετηθεί το ενδεχόμενο να θεσπισθεί ένας πίνακας επιτρεπόμενων συστατικών των ζωοτροφών, καθώς και να προσδιοριστούν σαφώς ταλικά των οποίων επιτρέπεται ή δεν επιτρέπεται η χρήση στην παραγωγή ζωοτροφών, συμπεριλαμβανομένων και των ζωικών παραπροϊόντων. Θα μελετηθούν τα οφέλη και η σκοπιμότητα της κατάρτισης, μεσοπρόθεσμα, ενός πίνακα επιτρεπόμενων συστατικών των τροφίμων. Βραχυπρόθεσμα, είναι αναγκαία η τήρηση του ισχύοντος πίνακα απαγορευμένων συστατικών, τον οποίο η Επιτροπή προτείνει να διευρύνει.

Ως προς το θέμα της ιλύος της χρησιμοποιούμενης στις ζωοτροφές, ο Επίτροπος κ. Byrne έχει ενημερώσει το Συμβούλιο Γεωργίας σχετικά με τα ερμηνευτικά προβλήματα που γεννώνται από τις διάφορες γλωσσικές αποδόσεις της Απόφασης 516/91 της Επιτροπής, στόχο της οποίας αποτελεί η απαγόρευση της χρήσης ιλύος στις ζωοτροφές. Το Συμβούλιο έχει σημειώσει τα μέτρα τα οποία λαμβάνει η Επιτροπή για να διαλευκανθεί η κατάσταση και να επιβεβαιωθεί η απαγόρευση.